
	Legjislacioni shqiptar

0.1 “Për masat procedurale dhe mbrojtjen e personave që angazhohen në pjesëmarrjen publike nga paditë haptazi të pabazuara dhe procedurat gjyqësore abuzive”.
F - pajtueshmëri e plotë

P - pajtueshmëri e pjesshme

N – mosrespektim

N/A – e pa aplikueshme



	1
	2
	3
	4
	5
	6
	7

	Neni
	Teksti
	Referenca
	Neni
	Përmbajtja
	Konformiteti
	Shenime

	Neni 1
	Kjo Direktivë ofron mbrojtje kundër pretendimeve haptazi të pabazuara ose procedurave gjyqësore abuzive në çështjet civile me pasoja ndërkufitare të ngritura kundër personave fizikë dhe juridikë për shkak të angazhimit të tyre në pjesëmarrjen publike.
	0.1
	Neni 1


	Qëllimi i këtij ligji është të sigurojë mbrojtje efektive për personat fizikë dhe juridikë që angazhohen në pjesëmarrjen publike nga paditë haptazi të pabazuara dhe procedurat gjyqësore abuzive, të ngritura kundër tyre në çështjet civile ose tregtare, me ose pa element ndërkufitar. 
	F
	Direktiva transpozohet nëpërmjet këtij projektligji, i cili krijon një kuadër të posaçëm ligjor për mbrojtjen e personave që angazhohen në pjesëmarrjen publike nga paditë haptazi të pabazuara dhe procedurat gjyqësore abuzive. Dispozitat e tij janë përshtatur me sistemin procedural dhe terminologjinë e legjislacionit shqiptar, duke ruajtur përmbajtjen dhe objektivat e Direktivës.

	Neni 2
	Kjo Direktivë zbatohet për çështjet e natyrës civile ose tregtare me element ndërkufitar, të paraqitura në kuadër të procedurave civile, duke përfshirë procedurat për masat e përkohshme dhe masat e sigurimit, si dhe kundërpaditë, pavarësisht nga natyra e gjykatës ose tribunalit.
Ajo nuk shtrihet, në veçanti, në çështjet që lidhen me të ardhurat publike, doganat ose çështjet administrative, apo në përgjegjësinë e shtetit për veprimet dhe mosveprimet e kryera gjatë ushtrimit të autoritetit shtetëror (acta iure imperii).
Kjo Direktivë nuk zbatohet për çështjet penale ose arbitrazhin dhe nuk cenon dispozitat e së drejtës procedurale penale.

	0.1
	Neni 2


	1. Ky ligj zbatohet për çështjet civile ose tregtare, përfshirë ato me element ndërkufitar, që lidhen me procedura gjyqësore të zhvilluara kundër personave fizikë ose juridikë për shkak të angazhimit të tyre në pjesëmarrjen publike, duke përfshirë kërkesat për sigurimin e padisë dhe kundërpaditë.
2. Ky ligj nuk zbatohet për: 
a) çështjet penale;

b) arbitrazhin;

c) çështjet tatimore, doganore ose administrative;

d) përgjegjësinë e shtetit për veprimet ose mosveprimet gjatë ushtrimit të autoritetit publik.

3. Dispozitat e këtij ligji nuk cenojnë zbatimin e legjislacionit procedural penal në fuqi.

4. Për aq sa nuk parashikohet ndryshe në këtë ligj, zbatohen rregullat e Kodit të Procedurës Civile.


	F
	

	Neni 3
	1. Shtetet Anëtare mund të miratojnë ose të mbajnë në fuqi dispozita që janë më të favorshme për mbrojtjen e personave që angazhohen në pjesëmarrjen publike kundër padive haptazi të pabazuara ose procedurave gjyqësore abuzive kundër pjesëmarrjes publike në çështjet civile, përfshirë dispozita kombëtare që vendosin garanci procedurale më efektive lidhur me të drejtën e lirisë së shprehjes dhe informimit.
2. Zbatimi i kësaj Direktive, në asnjë rast, nuk përbën bazë për uljen e nivelit të garancive mbrojtëse të ofruara tashmë nga Shtetet Anëtare në çështjet e mbuluara nga kjo Direktivë.
	
	
	
	
	Në përputhje me nenin 3 të Direktivës, projektligji parashikon masa më të favorshme për mbrojtjen e personave që angazhohen në pjesëmarrjen publike, duke zgjeruar zbatimin e masave kundër procedurave gjyqësore abuzive edhe ndaj padive haptazi të pabazuara dhe duke parashikuar gjobën si masë me efekt parandalues.


	Neni 4
	Për qëllimet e kësaj Direktive, zbatohen përkufizimet e mëposhtme:

(1) "Pjesëmarrje publike" nënkupton bërjen e çdo deklarate ose kryerjen e çdo veprimtarie nga një person fizik ose juridik, në ushtrim të së drejtës së lirisë së shprehjes dhe informimit, lirisë së arteve dhe shkencave, ose lirisë së tubimit dhe organizimit, si dhe çdo veprim përgatitor, mbështetës ose ndihmës që lidhet drejtpërdrejt me to dhe që ka të bëjë me një çështje me interes publik.

2) "Çështje me interes publik" nënkupton çdo çështje që prek publikun në një masë të tillë që publiku mund të ketë në mënyrë të ligjshme interes ndaj saj, në fusha të tilla si:

(a) të drejtat themelore, shëndetin publik, sigurinë, mjedisin ose klimën;
(b) veprimtarinë e një personi fizik ose juridik që është figurë publike në sektorin publik ose privat;
(c) çështjet që janë në shqyrtim nga një organ legjislativ, ekzekutiv ose gjyqësor, ose në çdo procedurë tjetër zyrtare;
(d) pretendimet për korrupsion, mashtrim ose çdo vepër tjetër penale, ose për shkelje administrative në lidhje me çështje të tilla;

(e) veprimtaritë që synojnë mbrojtjen e vlerave të përcaktuara në nenin 2 të Traktatit për Bashkimin Evropian, përfshirë mbrojtjen e proceseve demokratike nga ndërhyrjet e papërshtatshme, veçanërisht përmes luftës kundër dezinformimit;
(3) "Procedura gjyqësore abuzive kundër pjesëmarrjes publike" nënkupton procedurat gjyqësore të cilat nuk janë iniciuar me qëllim të vërtetë për të pretenduar ose ushtruar një të drejtë, por kanë si qëllim kryesor pengimin, kufizimin ose ndëshkimin e pjesëmarrjes publike, duke shfrytëzuar shpesh një pabarazi të fuqisë ndërmjet palëve dhe duke paraqitur pretendime të pabazuara. Tregues të një qëllimi të tillë përfshijnë, për shembull:

(a) natyra joproporcionale, e tepërt ose e paarsyeshme e kërkesës ose e një pjese të saj, duke përfshirë vlerën e tepërt të mosmarrëveshjes;

(b) ekzistenca e procedurave të shumëfishta të iniciuara nga paditësi ose palët e lidhura në lidhje me çështje të ngjashme;

(c) frikësimi, ngacmimi ose kërcënimet nga ana e paditësit ose përfaqësuesve të paditësit, para ose gjatë procedurave, si dhe sjellja e ngjashme nga paditësi në raste të ngjashme ose të njëkohshme;

(d) përdorimi me keqbesim i taktikave procedurale, të tilla si vonesa e procedurave, zgjedhja mashtruese ose abuzive e juridiksionit ose ndërprerja e çështjeve në një fazë të mëvonshme të procedurave me keqbesim.


	0.1
	Neni 3


	Për qëllimet e këtij ligji, termat e mëposhtëm kanë këto kuptime:

1. “Pjesëmarrje publike” është dhënia e çdo deklarate ose kryerja e çdo veprimtarie nga një person fizik ose juridik në ushtrimin e të drejtës për lirinë e shprehjes dhe informimit, lirinë artistike, lirinë e kërkimit shkencor, ose lirinë e tubimit dhe organizimit, si dhe çdo veprim përgatitor, mbështetës ose ndihmës të lidhur drejtpërdrejt me to, që lidhet me një çështje që paraqet interes publik ose mund të paqaqesë interes pulik në të ardhmen. 
2. “Çështje me interes publik” është çdo çështje që prek publikun në një masë të tillë që mund të shfaqë në mënyrë legjitime interes për të, në fusha të tilla si: 

a) të drejtat themelore të njeriut, shëndeti publik, siguria, mjedisi ose klima;

b) veprimtarinë e subjekteve që janë persona publik në sektorin publik ose privat, 

c) çështjet që janë objekt shqyrtimi nga organet legjislative, ekzekutive ose gjyqësore, apo çdo procedurë tjetër zyrtare;

ç) akuzat për korrupsion, mashtrim, vepra penale ose shkelje administrative që lidhen me çështjet e mësipërme;

d) veprimtaritë që synojnë mbrojtjen e vlerave demokratike, shtetit të së drejtës dhe të drejtave themelore, si dhe mbrojtjen e proceseve demokratike nga ndërhyrjet e padrejta, përfshirë luftën kundër dezinformimit.

3. “Procedura gjyqësore abuzive kundër pjesëmarrjes publike” është procedura gjyqësore që nuk iniciohet me qëllim ushtrimin ose mbrojtjen e një të drejte, por kanë si qëllim kryesor pengimin, kufizimin ose ndëshkimin e pjesëmarrjes publike, duke shfrytëzuar shpesh pabarazinë e pozitës së palëve dhe duke ndjekur pretendime të pabazuara.

Për të vlerësuar nëse një procedurë gjyqësore është abuzive kundër pjesëmarrjes publike, gjykata merr në konsideratë, ndër të tjera, këto rrethana:

a) natyrën joproporcionale, të tepruar ose të paarsyeshme të padisë ose të një pjese të saj, përfshirë edhe vlerën e objektit të mosmarrëveshjes;

b) ekzistencën e disa procedurave gjyqësore të iniciuara nga i njëjti paditës ose persona të lidhur me të, për të njëjtën çështje ose për çështje të ngjashme;

c) sjelljen frikësuese, ngacmuese ose kërcënuese të paditësit ose të përfaqësuesit të tij para ose gjatë procedurës gjyqësore, si dhe sjellje të ngjashme të paditësit në çështje të tjera të ngjashme ose të zhvilluara njëkohësisht;

ç) përdorimin në keqbesim të mjeteve procedurale, duke përfshirë zvarritjen e procedurës, zgjedhjen në mënyrë abuzive të gjykatës kompetente ose heqjen dorë nga gjykimi në një fazë të mëvonshme të procesit, në keqbesim.

4. “Çështje me element ndërkufitar” është çdo çështje, përveç rastit kur të dyja palët kanë vendbanimin ose selinë në të njëjtin shtet ku ndodhet gjykata pranë së cilës është paraqitur çështja dhe të gjithë elementët e tjerë që lidhen me të janë të vendosur vetëm në atë shtet.


	F
	

	Neni 5
	1. Për qëllimet e kësaj Direktive, një çështje konsiderohet se ka elemente ndërkufitare, përveç rastit kur të dyja palët kanë vendbanimin në të njëjtin Shtet Anëtar ku është paraqitur çështja dhe të gjithë elementët e tjerë që lidhen me situatën përkatëse ndodhen vetëm në atë Shtet Anëtar.

2. Vendbanimi përcaktohet në përputhje me Rregulloren (BE) nr. 1215/2012.
	0.1
	Neni 3(4)

	4. “Çështje me element ndërkufitar” është çdo çështje, përveç rastit kur të dyja palët kanë vendbanimin ose selinë në të njëjtin shtet ku ndodhet gjykata pranë së cilës është paraqitur çështja dhe të gjithë elementët e tjerë që lidhen me të janë të vendosur vetëm në atë shtet.


	F
	Sa i përket nenit 5(2) projektligji nuk parashikon një rregullim të posaçëm, pasi zbatohen rregullat e përgjithshme të Kodit të Procedurës Civile. Në këtë kuadër, gjykata do të zbatojë nenet 42 dhe 43 të këtij Kodi, të cilat përcaktojnë kompetencën tokësore sipas vendbanimit ose vendqëndrimit të personit fizik dhe sipas selisë së personit juridik.

	Neni 6
	1. Shtetet Anëtare sigurojnë që, kur procedurat gjyqësore ngrihen kundër personave fizikë ose juridikë për shkak të angazhimit të tyre në pjesëmarrjen publike, këta persona të mund të kërkojnë, në përputhje me legjislacionin kombëtar:
(a) sigurimin e garancisë, siç parashikohet në nenin 10;
(b) rrëzimin e hershëm të padive haptazi të pabazuara, siç parashikohet në Kapitullin III;
(c) mjete juridike kundër procedurave gjyqësore abuzive kundër pjesëmarrjes publike, siç parashikohet në Kapitullin IV.
2. Shtetet Anëtare mund të parashikojnë që masat për garancitë procedurale të parashikuara në Kapitujt III dhe IV të mund të merren edhe kryesisht nga gjykata ose tribunali që shqyrton çështjen.

	0.1
	Neni 4


	1. Personi fizik ose juridik, ndaj të cilit zhvillohet një proces gjyqësor për shkak të angazhimit të tij në pjesëmarrjen publike, ka të drejtë të kërkojë:

a) vendosjen e garancisë për shpenzimet gjyqësore, sipas nenit 8 të këtij ligji;

b) rrëzimin e hershëm të një padie haptazi të pabazuar, sipas Kreut III të këtij ligji;

c) zbatimin e masave kundër procedurave gjyqësore abuzive, sipas Kreut IV të këtij ligji.

2. Kërkesa paraqitet me shkrim pranë gjykatës që shqyrton çështjen dhe duhet të jetë e arsyetuar.

3. E drejta për të kërkuar masat e parashikuara në shkronjat “a” dhe “c” të pikës 1 të këtij neni mund të ushtrohet në çdo shkallë të gjykimit.
	F
	

	Neni 7
	1. Shtetet Anëtare sigurojnë që kërkesat në përputhje me nenin 6, paragrafi 1, shkronjat (a) dhe (b), të shqyrtohen në mënyrë të përshpejtuar, në përputhje me legjislacionin kombëtar, duke marrë parasysh rrethanat e çështjes, të drejtën për një mjet juridik efektiv dhe të drejtën për një proces të rregullt gjyqësor.

2. Shtetet Anëtare sigurojnë që kërkesat në përputhje me nenin 6, paragrafi 1, shkronja (c), të mund të trajtohen gjithashtu në mënyrë të përshpejtuar, kur është e mundur, në përputhje me legjislacionin kombëtar, duke marrë parasysh rrethanat e çështjes, të drejtën për një mjet juridik efektiv dhe të drejtën për një proces të rregullt gjyqësor.
	0.1
	Neni 5
	1. Kërkesa e të paditurit për vendosjen e garancisë për shpenzimet gjyqësore dhe për rrëzimin e padisë haptazi të pabazuar shqyrtohet me përparësi, duke marrë në konsideratë rrethanat e çështjes, të drejtën për mjete juridike efektive dhe të drejtën për një proces të rregullt ligjor.

2. Dispozitat e pikës 1 të këtij neni, zbatohen edhe për kërkesën për zbatimin e masave kundër padive haptazi tw pabazuara dhe procedurave gjyqësore abuzive, kur kjo është e mundur.

3. Për kërkesat e parashikuara në pikën 1 të këtij neni, gjykata vendos brenda 60 ditëve nga paraqitja e tyre. 

	F
	

	Neni 8
	Shtetet Anëtare sigurojnë që, në procedurat gjyqësore të ngritura kundër personave fizikë ose juridikë për shkak të angazhimit të tyre në pjesëmarrjen publike, çdo ndryshim i mëvonshëm i kërkesave ose i pretendimeve procedurale të bëra nga paditësi, përfshirë edhe tërheqjen e padisë, të mos ndikojë në mundësinë e të paditurit për të kërkuar mjetet juridike të parashikuara në Kapitullin IV, në përputhje me legjislacionin kombëtar.
Paragrafi i parë nuk cenon nenin 6, paragrafi 2.

	0.1
	Neni 6
	Ndryshimi i objektit ose i shkakut të padisë, si dhe heqja dorë nga gjykimi ose heqja dorë nga padia nuk pengojnë të drejtën e të paditurit për të kërkuar zbatimin e masave procedurale të parashikuara në këtë ligj.


	F
	

	Neni 9
	Shtetet Anëtare sigurojnë që një gjykatë ose tribunal që shqyrton procedura gjyqësore të ngritura kundër personave fizikë ose juridikë për shkak të angazhimit të tyre në pjesëmarrjen publike, të mund të pranojë që shoqatat, organizatat, sindikatat dhe subjektet e tjera të cilat, në përputhje me kriteret e përcaktuara nga legjislacioni i tyre kombëtar, kanë një interes legjitim në mbrojtjen ose promovimin e të drejtave të personave që angazhohen në pjesëmarrjen publike, të mund të mbështesin të paditurin, kur ky i fundit jep pëlqimin, ose të paraqesin informacion në këto procedura, në përputhje me legjislacionin kombëtar.
	0.1
	Neni 7
	1. Me pëlqimin me shkrim të të paditurit, gjykata mund të lejojë që shoqatat, organizatat, sindikatat ose subjekte të tjera, të cilat, sipas legjislacionit në fuqi, kanë interes të ligjshëm për mbrojtjen ose promovimin e të drejtave të personave që angazhohen në pjesëmarrjen publike, të marrin pjesë në gjykim për të mbështetur të paditurin.

2. Subjektet e parashikuara në pikën 1 të këtij neni, edhe kur nuk marrin pjesë në gjykim, mund t'i paraqesin gjykatës informacione me shkrim lidhur me çështjen në shqyrtim.
3. Për pjesëmarrjen në gjykim të subjekteve sipas këtij neni, zbatohen për aq sa janë të pajtueshme, rregullat procedurale të parashikuara në dispozitat e Kodit të Procedurës Civile për pjesëmarrjen e personave të tretë në procesin civil.

	F
	

	Neni 10
	Shtetet Anëtare sigurojnë që, në procedurat gjyqësore të ngritura kundër personave fizikë ose juridikë për shkak të angazhimit të tyre në pjesëmarrjen publike, gjykata ose tribunali që shqyrton çështjen mund të kërkojë, pa cenuar të drejtën e aksesit në drejtësi, që paditësi të vendosë një garanci për kostot e vlerësuara të procedurës, të cilat mund të përfshijnë kostot e përfaqësimit ligjor të kryera nga i padituri dhe, nëse parashikohet nga legjislacioni kombëtar, edhe dëmet.
	0.1
	Neni 8 
	Me kërkesë të të paditurit, gjykata mund të urdhërojë paditësin të japë garanci, në masën dhe llojin e caktuar prej saj, për mbulimin e shpenzimeve gjyqësore, përfshirë shpenzimet për përfaqësim me avokat, që mund t’i lindin të paditurit gjatë shqyrtimit të padisë haptazi të pabazuar ose procedurës gjyqësore abuzive. 

2. Kërkesa për vendosjen e garancisë paraqitet me shkrim dhe duhet të përmbajë një vlerësim të shpenzimeve gjyqësore të kryera dhe të shpenzimeve që pritet të kryhen gjatë gjykimit.

3. Gjatë shqyrtimit të kërkesës, gjykata merr në konsideratë rrethanat e çështjes, gjendjen pasurore të palëve dhe nevojën për të garantuar të drejtën e aksesit efektiv në gjykatë.

4. Me kërkesë të të paditurit, gjykata mund të urdhërojë depozitimin e një garancie shtesë, kur gjatë shqyrtimit të çështjes rezulton se garancia e vendosur nuk është e mjaftueshme për mbulimin e shpenzimeve gjyqësore.
5.  Në vendimin për vendosjen e garancisë sipas pikave 1 dhe 4 të këtij neni, gjykata i cakton paditësit një afat të përshtatshëm për depozitimin e saj, duke e njoftuar edhe për pasojat juridike të mosdepozitimit brenda këtij afati.
6.  Nëse paditësi nuk e depoziton garancinë brenda afatit të caktuar nga gjykata, me kërkesë të të paditurit, gjykata vendos pushimin e gjykimit.
	F
	

	Neni 11
	Shtetet Anëtare sigurojnë që gjykatat dhe tribunalet të mund të rrëzojnë, pas një shqyrtimi të përshtatshëm, kërkesat që lidhen me pjesëmarrjen publike si haptazi të pabazuara, në fazën më të hershme të mundshme të procedurës, në përputhje me legjislacionin kombëtar.
	0.1
	Neni 9
	1. I padituri mund të kërkojë rrëzimin e padisë si haptazi të pabazuar që nga njoftimi i kërkesëpadisë. Në njoftimin e kryer sipas nenit 158 të Kodit të Procedurës Civile, gjykata informon të paditurin edhe për të drejtën e tij për të kërkuar rrëzimin e padisë si haptazi të pabazuar.  


	F
	

	Neni 12
	1. Barra e provës për të vërtetuar se kërkimi është i bazuar i takon paditësit që ka paraqitur padinë.

2. Shtetet Anëtare sigurojnë që, kur i padituri ka paraqitur kërkesë për rrëzimin e hershëm të padisë, i takon paditësit të mbështesë dhe të provojë pretendimin e tij në masën e nevojshme që t’i mundësojë gjykatës të vlerësojë nëse kërkimi nuk është haptazi i pabazuar.
	0.1
	Neni 9(2)
	1. Pas paraqitjes së kërkesës së arsyetuar të të paditurit për rrëzimin e padisë haptazi të pabazuar, gjykata ia njofton menjëherë atë paditësit dhe i cakton një afat të arsyeshëm për paraqitjen e prapësimeve.

2. Barra për të provuar bazueshmërinë e padisë i takon paditësit, i cili paraqet faktet dhe provat e nevojshme në mbështetje të pretendimeve të tij.
3. Pas shqyrtimit të kërkesës, prapësimeve të paditësit dhe provave të paraqitura, gjykata vendos për rrëzimin e padisë në fazën më të hershme të mundshme të procesit, nëse vlerëson se ajo është haptazi e pabazuar.
4. Vendimi i gjykatës për rrëzimin e padisë si haptazi të pabazuar, përbën vendim përfundimtar në kuptim të nenit 126 të Kodit të Procedurës Civile.

	F
	

	Neni 13
	Shtetet Anëtare sigurojnë që një vendim që miraton rrëzimin e hershëm të padisë në përputhje me nenin 11, t’i nënshtrohet ankimit.
	0.1
	Neni 10
	Kundër vendimit të gjykatës që pranon kërkesën për rrëzimin e hershëm të padisë lejohet ankim, në përputhje me rregullat e parashikuara në Kodin e Procedurës Civile.


	F
	

	Neni 14
	1. Shtetet Anëtare sigurojnë që një paditës i cili ka iniciuar procedura gjyqësore abuzive kundër pjesëmarrjes publike, mund të urdhërohet të përballojë të gjitha llojet e shpenzimeve të procedurës që mund të caktohen sipas legjislacionit kombëtar, përfshirë kostot e plota të përfaqësimit ligjor të kryera nga i padituri, përveç rastit kur këto kosto janë të tepruara.

2. Kur legjislacioni kombëtar nuk garanton dhënien e plotë të kostove të përfaqësimit ligjor përtej shumave të përcaktuara në tabelat tarifore ligjore, Shtetet Anëtare sigurojnë që këto kosto të mbulohen plotësisht, përveç rastit kur janë të tepruara, përmes mjeteve të tjera të disponueshme sipas legjislacionit kombëtar.
	0.1
	Neni 13
	1. Kur gjykata konstaton se paditësi ka ngritur një procedurë gjyqësore abuzive kundër pjesëmarrjes publike, e ngarkon atë me pagimin e të gjitha shpenzimeve gjyqësore të përballuara nga i padituri, përfshirë mbulimin e plotë të shpenzimeve për përfaqësim me avokat, përveç rastit kur këto të fundit janë haptazi të tepruara.

2. Gjykata përcakton shpenzimet gjyqësore sipas rregullave të përcaktuara në Kodin e Procedurës Civile.


	F
	

	Neni 15
	Shtetet Anëtare sigurojnë që gjykatat ose tribunalet që shqyrtojnë procedura gjyqësore abuzive kundër pjesëmarrjes publike, të mund të vendosin ndaj palës që ka iniciuar këto procedura masa ndëshkuese ose masa të tjera të përshtatshme me efekt të barasvlershëm, të cilat janë efektive, proporcionale dhe me efekt parandalues, duke përfshirë pagesën e kompensimit për dëmin ose publikimin e vendimit gjyqësor, kur kjo parashikohet nga legjislacioni kombëtar.
	0.1
	Neni 11

Neni 12
	1. Me kërkesë të të paditurit, kur gjykata konstaton se paditësi ka ngritur një padi haptazi të pabazuar ose ka iniciuar një procedurë gjyqësore abuzive kundër pjesëmarrjes publike, mund të:

a) ngarkojë paditësin me shpërblimin e dëmit pasuror dhe jopasuror të shkaktuar të paditurit;

b) urdhërojë publikimin e vendimit gjyqësor, duke përcaktuar mënyrën, mjetin dhe afatin e publikimit, me shpenzimet e paditësit;
2. Kërkesat për zbatimin e masave të parashikuara në pikën 1 të këtij neni paraqiten në të njëjtin proces gjyqësor, në përputhje me rregullat e Kodit të Procedurës Civile.
1. Gjykata, kur konstaton se paditësi ka ngritur padi haptazi të pabazuar ose ka iniciuar një procedurë gjyqësore abuzive kundër pjesëmarrjes publike, mund të vendosë, kryesisht ose me kërkesë me shkrim të të paditurit, gjobë ndaj paditësit në shumën nga 50 000 (pesëdhjetë mijë) deri në 300 000 (treqind mijë) lekë, duke marrë në konsideratë natyrën dhe pasojat e shkeljes, sjelljen e paditësit dhe nevojën për të parandaluar inicimin e procedurave të tilla.

2. Gjoba e vendosur sipas pikës 1 të këtij neni përbën titull ekzekutiv dhe ekzekutohet sipas rregullave të përcaktuara në Kodin e Procedurës Civile.
	F
	Krahas masave të parashikuara shprehimisht nga Direktiva, parashikohet edhe gjoba, si masë me efekt parandalues.

	Neni 16
	Shtetet Anëtare sigurojnë që njohja dhe ekzekutimi i një vendimi gjyqësor të një shteti të tretë, të dhënë në kuadër të procedurave gjyqësore kundër pjesëmarrjes publike ndaj një personi fizik ose juridik me domicil në një Shtet Anëtar, të refuzohet, nëse këto procedura konsiderohen haptazi të pabazuara ose abuzive sipas ligjit të Shtetit Anëtar ku kërkohet njohja ose ekzekutimi.

	0.1
	Neni 14
	Me kërkesë të argumentuar të të paditurit, gjykata refuzon njohjen dhe/ose ekzekutimin e një vendimi të një gjykate të një vendi të tretë kundër një personi fizik ose juridik me vendbanim ose seli në Republikën e Shqipërisë, nëse konstaton se, sipas këtij ligji, padia mbi të cilën është bazuar vendimi është haptazi e pabazuar ose se procedura gjyqësore në të cilën është dhënë ai vendim përbën procedurë gjyqësore abuzive kundër pjesëmarrjes publike sipas këtij ligji. 


	F
	

	Neni 17
	1. Shtetet Anëtare sigurojnë që, kur procedura gjyqësore abuzive kundër pjesëmarrjes publike është iniciuar nga një paditës me vendbanim jashtë Bashkimit Evropian pranë një gjykate ose tribunali të një shteti të tretë kundër një personi fizik ose juridik me vendbanim në një Shtet Anëtar, ky person mund të kërkojë, pranë gjykatave ose tribunaleve të vendit ku ai ka vendbanimin, kompensim për dëmin dhe kostot e shkaktuara në lidhje me procedurën përpara gjykatës ose tribunalit të shtetit të tretë.
2. Shtetet Anëtare mund të kufizojnë ushtrimin e juridiksionit sipas paragrafit 1, për sa kohë që procedura në shtetin e tretë është ende në zhvillim.

	0.1
	Neni 15
	1. Personi fizik ose juridik me vendbanim ose seli në Republikën e Shqipërisë, kundër të cilit është iniciuar një procedurë gjyqësore në një shtet të tretë nga një person fizik ose juridik me vendbanim ose seli jashtë territorit të Republikës së Shqipërisë, për shkak të pjesëmarrjes së tij publike, ka të drejtë t'i drejtohet gjykatës kompetente në Republikën e Shqipërisë për të kërkuar shpërblimin e dëmit dhe pagimin e shpenzimeve, nëse padia është haptazi e pabazuar ose procedura gjyqësore përbën procedurë gjyqësore abuzive kundër pjesëmarrjes publike, sipas këtij ligji.

2. Kur procedura gjyqësore në shtetin e tretë është ende në shqyrtim, gjykata kompetente në Republikën e Shqipërisë, kur e çmon të nevojshme, mund të pezullojë gjykimin e kërkesës së parashikuar në pikën 1 të këtij neni.


	F
	

	Neni 18
	Kjo Direktivë nuk cenon zbatimin e konventave dhe marrëveshjeve dypalëshe ose shumëpalëshe ndërmjet një shteti të tretë dhe Bashkimit Evropian ose një Shteti Anëtar, të lidhura përpara datës 6 maj 2024.
	
	
	
	N/A
	

	Neni 19
	1. Shtetet Anëtare sigurojnë që personat fizikë ose juridikë që angazhohen në pjesëmarrjen publike, të përmendur në nenin 6, të kenë akses, sipas rastit, në informacion lidhur me masat mbrojtëse procedurale dhe mjetet juridike të disponueshme, si dhe masat ekzistuese të mbështetjes, të tilla si ndihma juridike dhe mbështetja financiare e psikologjike, kur këto janë të disponueshme.
Informacioni i përmendur në nënparagrafin e parë përfshin, kur është e përshtatshme, edhe informacion mbi fushatat ndërgjegjësuese të disponueshme, duke bashkëpunuar, kur është e nevojshme, me organizatat përkatëse të shoqërisë civile dhe aktorë të tjerë.
Ky informacion ofrohet në një pikë të vetme, në një format lehtësisht të aksesueshëm, përmes një kanali të përshtatshëm, si një qendër informacioni, një pikë ekzistuese kontakti ose një portal elektronik, përfshirë Portalin Evropian të Drejtësisë Elektronike.
2. Shtetet Anëtare sigurojnë që ndihma juridike në procedurat civile me element ndërkufitar të ofrohet në përputhje me Direktivën e Këshillit 2003/8/KE.
3. Shtetet Anëtare publikojnë, në një format elektronik dhe lehtësisht të aksesueshëm, çdo vendim përfundimtar të dhënë nga gjykatat e tyre të apelit ose nga gjykatat e instancës më të lartë, në lidhje me procedurat që hyjnë në fushën e zbatimit të kësaj Direktive. Ky publikim kryhet në përputhje me legjislacionin kombëtar.

	0.1
	Neni 16

Neni 17
	Ministria përgjegjëse për drejtësinë publikon në faqen e saj zyrtare informacion mbi të drejtat dhe masat e parashikuara në këtë ligj.

1. Këshilli i Lartë Gjyqësor siguron mbledhjen, përpunimin dhe raportimin e të dhënave statistikore lidhur me kërkesat dhe vendimet e dhëna në zbatim të këtij ligji.

2. Të dhënat e përmendura në pikën 1 të këtij neni përfshijnë, ndër të tjera, numrin e procedurave gjyqësore abuzive kundër pjesëmarrjes publike, të dhëna mbi palët në procedim, si dhe llojin e kërkesës së paraqitur në zbatim të këtij ligji.

3. Mbledhja dhe përpunimi i të dhënave kryhen në përputhje me legjislacionin në fuqi për mbrojtjen e të dhënave personale.


	F
	Informimi mbi të drejtat dhe masat e mbrojtjes rregullohet nga ky projektligj, ndërsa publikimi i vendimeve gjyqësore rregullohet sipas legjislacionit sektorial në fuqi.

	Neni 20
	Shtetet Anëtare, në baza vjetore dhe kur të dhënat janë të disponueshme, i paraqesin Komisionit të dhëna mbi kërkesat dhe vendimet e përmendura në Kapitujt II, III, IV dhe V, mundësisht në formë të përmbledhur, lidhur me:
(a) numrin e procedurave gjyqësore abuzive kundër pjesëmarrjes publike të filluara gjatë vitit përkatës;

(b) numrin e procedurave gjyqësore, të klasifikuara sipas llojit të të paditurit dhe të paditësit;

(c) llojin e kërkimit të paraqitur mbi bazën e kësaj Direktive.


	
	
	
	N/A
	

	Neni 21
	Shtetet Anëtare, deri më 7 maj 2030, i paraqesin Komisionit të dhënat e disponueshme lidhur me zbatimin e kësaj Direktive, veçanërisht të dhënat e disponueshme që tregojnë mënyrën se si personat ndaj të cilëve janë drejtuar procedura gjyqësore kundër pjesëmarrjes publike kanë përdorur masat mbrojtëse të parashikuara në këtë Direktivë.

Mbi bazën e informacionit të paraqitur, Komisioni, deri më 7 maj 2031 dhe më pas të paktën çdo pesë vjet, i paraqet Parlamentit Evropian dhe Këshillit një raport mbi zbatimin e kësaj Direktive.

Ky raport përfshin një vlerësim të zhvillimeve lidhur me procedurat gjyqësore abuzive kundër pjesëmarrjes publike dhe ndikimin e kësaj Direktive në Shtetet Anëtare, duke marrë parasysh kontekstin kombëtar të secilit Shtet Anëtar, përfshirë zbatimin e Rekomandimit (BE) 2022/758.

Nëse është e nevojshme, raporti shoqërohet me propozime për ndryshimin e kësaj Direktive. Raporti i Komisionit publikohet.
	
	
	
	N/A
	

	Neni 22
	1. Shtetet Anëtare miratojnë dhe vendosin në fuqi ligjet, rregulloret dhe dispozitat administrative të nevojshme për të qenë në përputhje me këtë Direktivë deri më 7 maj 2026. Ato informojnë menjëherë Komisionin për këtë.

Kur Shtetet Anëtare miratojnë këto masa, ato përmbajnë një referencë ndaj kësaj Direktive ose shoqërohen me një referencë të tillë në momentin e publikimit të tyre zyrtar. Mënyra e bërjes së kësaj reference përcaktohet nga vetë Shtetet Anëtare.

2. Shtetet Anëtare i komunikojnë Komisionit tekstin e masave kryesore të legjislacionit kombëtar që ato miratojnë në fushën e mbuluar nga kjo Direktivë.
	
	
	
	N/A
	

	Neni 23
	Kjo Direktivë hyn në fuqi në ditën e njëzetë pas ditës së publikimit të saj në Gazetën Zyrtare të Bashkimit Evropian.
	
	
	
	N/A
	

	Neni 24
	Kjo Direktivë u drejtohet Shteteve Anëtare.
	
	
	
	N/A
	


